TuisbladOor die BedieningBybelstudiesDVD'sBoekeTeken inGetuienisseSkrywersKontak Ons
1 Johannes	( 3 )
1 Korinthiërs	( 4 )
1 Kronieke	( 1 )
1 Petrus	( 6 )
1 Samuel	( 1 )
1 Thessalonicense	( 3 )
1 Timotheus	( 2 )
2 Korinthiërs	( 2 )
2 Petrus	( 2 )
2 Samuel	( 2 )
2 Timotheus	( 1 )
Christenskap	( 5 )
Daniel	( 2 )
Efesiërs	( 7 )
Ester	( 1 )
Exodus	( 3 )
Filippense	( 8 )
Galasiërs	( 1 )
Gebed	( 2 )
Genesis	( 9 )
God se Eer	( 1 )
Habakuk	( 2 )
Handelinge	( 1 )
Hebreërs	( 5 )
Jakobus	( 5 )
Jeremia	( 2 )
Jesaja	( 10 )
Job	( 3 )
Johannes	( 13 )
Karakter	( 1 )
Klaagliedere	( 1 )
Kolossense	( 4 )
Liefde	( 3 )
Lukas	( 14 )
Maleagi	( 1 )
Markus	( 2 )
Mattheus	( 17 )
Numeri	( 2 )
Openbaring	( 6 )
Prediker	( 2 )
Psalm	( 36 )
Redding	( 1 )
Rigters	( 3 )
Romeine	( 9 )
Spreuke	( 9 )
Swaarkry	( 2 )
Trots	( 1 )
Vergifnis	( 7 )
Vrees	( 2 )
Wysheid	( 1 )
Om Verbaas te Raak oor die God wat Seëninge Verleen of Weerhou
Skrywer: Niola Groenewald
Habakuk 3:17-18 “Al sou die vyeboom nie bot nie en daar geen druiwe aan die wingerde wees nie, al sou die olyfoes misluk en die lande geen oes lewer nie, al sou daar geen kleinvee in die kampe meer wees nie en die beeskrale sonder beeste wees, nogtans sal ek in die Here jubel, sal ek juig in God, my Redder.”
Daar is ‘n ou liedjie wat sê: “tel jou seëninge, tel hul een vir een”. Dis ‘n reseppie wat mense moet help om staande te bly. En dit begin so: “As die lewenstorme woedend om jou slaan, en jy gans ontmoedig, vrees om te vergaan.” Die uiteinde daarvan is dat ‘n mens verbaas sal wees oor wat God verleen.
Kom ons kyk na iemand wat die gebrek aan seëninge een vir een getel het en steeds kon jubel, omdat hy verbaas geraak het, nie oor die seëninge wat nog oor was nie, maar oor die God wat seëninge verleen of weerhou. En wanneer ons na hierdie persoon kyk, is dit nie omdat hy belangrik is nie, maar omdat sy ervaring die bril kan wees waarmee ons die heerlikheid van God kan ontdek! Want hierdie gejubel van hom, t.s.v. omstandighede, het alles met God te make. En hierdie man kon so praat en sing omdat hy ‘n unieke ervaring gehad het wat niemand anders net so kon hê nie.
Hy was ‘n profeet. Hy het teenoor God gekla omdat die Here slegte mense in sy land toelaat om ongestraf voort te gaan met kwaad doen. [Habakuk 1:2-3] En toe hy hoor dat die Here die verskriklike Galdeërs stuur om te kom straf, het hy daaroor ook met Hom geworstel. [Habakuk 1:12-17] Die Here het reageer en ‘n belofte gemaak dat Hy die vermetelde mense sal straf en dat die regverdiges sal lewe – 2:4. En ten tye van hierdie belofte het Hy vir Sy profeet ‘n visioen laat sien van hoe Hy kom om die Galdeërs te straf en sy volk te verlos. Die beskrywing van hierdie visioen het ons in hoofstuk 3:3-15. Wanneer ‘n mens dit lees, kom jy onder die indruk dat die profeet nie woorde gehad het om dit mee te beskryf nie. Tog is sy beskrywing aangrypend: die hemelruim is vol van Sy majesteit, die aarde vol van Sy roem – vs 3
Hy kom met die glans van lig, weerligte blits uit Sy hand, Sy hand so vol mag – vs 4
Habakuk was so oorweldig dat sy hele liggaam lam geword het en sy knieë teen mekaar geklap het – vs 17. Maar die grootste uitwerking wat dit op hom gehad het, was dat hy hierdie ongelooflike ding kon sê: “Nogtans sal ek jubel!”
Wie kan Hy tog wees dat selfs die wind en die see Hom gehoorsaam? – het die dissipels met verwondering oor Jesus gevra. Wie is Hy tog dat iemand, wat al die seëninge uit Sy hand gaan ontbeer, kan jubel? – vra ons. Wat sou dit aan Hom wees wat ‘n man so kan laat praat? Wie is Hy tog? –
Habakuk het Hom leer ken as die Here wat kom om weer te verlos soos Hy in die verlede verlos het.
Hy is die Here wat Sy volk uit Egipteland uit die slawehuis uitgelei het.
Hy is die Here wat die mag van die Galdeërs sou breek [en gebreek het]
En – maar dit kon Habakuk nog nie weet nie – dis ook Hy wat Sy Seun oorgegee het sodat ons laaste vyand, die dood, oorwin kan word.
En hierdie verlossingsdade loop uiteindelik uit daarop – 1 Kor. 15:28 : dat Hy alles vir almal sal wees!
Habakuk het ‘n oomblik lank iets van Sy heerlikheid ervaar en hy kon sing daarvan. Paulus, wat die Here op ‘n besondere manier ontmoet het en iets van Sy heerlikheid aangevoel het, kon eeue later sê: Fil.1:23 - “ek verlang daarna om heen te gaan en met Christus te wees, want dit is verreweg die beste.” Hy kon ook sê: Rom 8:18 – “Ek is daarvan oortuig dat die lyding wat ons nou moet verduur, nie opweeg teen die heerlikheid wat God vir ons in die toekoms sal laat aanbreek nie.”
Hy is die Here! Daar is niemand soos Hy nie. Sy gees woon in ons en ons het Sy Woord waarin ons kan delf met die een doel voor oë – om beter te kan verstaan wie Hy werklik is . . . om vol te kan word van die heerlikheid van die Here!
Gebed : Here, ek loof U as my Skepper omdat ek weet dat U met my is, in goeie en in slegte tye! AMEN Add comment My Hartsvreugde
Habakuk 3:18: “nogtans sal ek jubel in die HERE, ek sal juig in die God van my heil.”
Ek moet erken dat dit vir my baie dae moeilik is om vol vreugde te wees. Die lewe is nie elke dag maklik nie. Glad nie maanskyn en rose nie. Daar is soveel swaar in die wêreld. My eie lewe het genoeg van sy eie moeilikheid en swaar tye.
Die Woord van God moedig ons aan om te jubel in die Here. Ek weet dat God ons harte ken en dat Hy weet van die hartseer tye en moeilike dae. Natuurlik emosies wat elke dag in Sy kinders se lewens voorkom. Jesus sê in Johannes 16:22: “Julle het dan ook nou droefheid, maar Ek sal julle weer sien en julle hart sal bly word, en niemand neem julle blydskap van julle weg nie.”
In hierdie dae en tye moet Ek moet aan die God, die anker, vashou en met my hele wese glo dat my Vader ook in beheer van my lewe is. Sonder God in my lewe is daar ook nie blydskap en dankbaarheid nie.
Dink net watter verskil jy in iemand se moedelose lewe kan maak as jy die vreugde uitstraal en dalk bemoediging gee. Of net as jy dalk net vriendelik is. Jy hoef nie eers ‘n preek af te steek nie; dit is nie nodig nie, wees net daar vir iemand. Dit is alles bewyse van ‘n diep en innige blydskap wat in ons harte leef. Met jou geluk en blydskap wat in jou gemoed is, kan jy werklik uitstaan en die wêreld sal kan sien dat jy anders is.
Geluk en blydskap kom uit jou binneste en is ‘n gawe van God aan Sy gelowige kinders. God is die Bron van ware en standhoudende geluk.
Gebed: Vader, dankie dat ons kan jubel omdat ons U ken. Ek bid dat U die ware vreugde in my hart kan gee. AMEN Add comment